**РЕПУБЛИКА СРБИЈА**

**ОПШТИНА ЖИТОРАЂА**

**Н А Ч Е Л Н И К**

**Број:111-182/2023-01**

**Дана, 02.02.2023.године**

**Ж и т о р а ђ а**

На основу члана 144.Закона о општем управном поступку („Службени гласник Републике Србије“, број:18/2016 и 95/2018 – аутентично тумачење), начелник Општинске управе општине Житорађа, дана 02.фебруара 2023.године, донела је

**Р Е Ш Е Њ Е**

**о исправци Јавног конкурса за попуњавање извршилачког радног места у општинској управи општине Житорађа, број:111-131/2023-01 од 25.01.2023.године**

ИСПРАВЉА СЕ Јавни конкурс за попуњавање извршилачког радног места у општинској управи општине Житорађа, број:111-131/2023-01 од 25.01.2023.године и то тако што се у одељку „Докази који се прилажу уз пријаву на конкурс“, бришу речи „и доказ да је лице у радном односу на одређено време у систему локалне самоуправе, у органима јединице локалне самоуправе, јавним службама, јавним предузећима, правним лицима основаним од стране тих предузећа“, које се налазе на крају 18.реда и у 19 и 20 реду јавног конкурса.

У преосталом делу, Јавни конкурс за попуњавање извршилачког радног места у општинској управи општине Житорађа, број:111-131/2023-01 од 25.01.2023.године остаје неизмењен.

Ово решење производи правна дејства од тренутка када почиње правно дејство Јавног конкурса за попуњавање извршилачког радног места у општинској управи општине Житорађа, број:111-131/2023-01 од 25.01.2023.године.

**О б р а з л о ж е њ е**

Решењем начелника Општинске управе општине Житорађа, број:111-129/2023-01 од 25.01.2023.године, покренут је поступак попуњавања упражњеног радног места у Општинској управи општине Житорађа путем јавног конкурса, на основу кога је дана 25.01.2023.године, под бројем:111-131/2023-01 израђен Јавни конкурс.

Водећи рачуна о садржини јавног конкурса по службеној дужности, уочено је да је приликом израде текста јавног конкурса начињена техничка грешка у смислу да се у делу „**Докази који се прилажу уз пријаву на конкурс**“, на крају 18.реда и у 19 и 20 реду јавног конкурса налази текст који по својој природи не може бити доказ у поступку јавног, већ само интерног конкурса, који гласи: „и доказ да је лице у радном односу на одређено време у систему локалне самоуправе, у органима јединице локалне самоуправе, јавним службама, јавним предузећима, правним лицима основаним од стране тих предузећа“.

Одребом члана 144.Закона о општем управном поступку, прописано је да орган може увек да исправи своје решење или његове оверене преписе и уклони грешке у именима или бројевима, писању, рачунању и друге очигледне нетачности. Истим чланом прописано је да решење о исправци почиње да производи правна дејства од када и решење које се исправља, али ако је исправка неповољна по странку, од када странка буде обавештена.

У конкретном случају, испуњени су услови из члана 144.Закона о општем управном поступку, па је сходно томе донета одлука као у диспозитиву овог решења под 1,2 и 3.

**Правна поука: Решење је коначно даном доношења**.

 Начелник ОУ

 Марко Стошић